Diari Oficial de la Generalitat Valenciana


Sumari del DOGV 4486, del 24-04-2003 (2003/4494)

ORDE de 21 de març de 2003, de la Conselleria de Cultura i Educació, per la qual s'acorda l'extinció de l'autorització per cessament progressiu d'activitats docents del centre docent privat concertat Antonio Ramos Carratalá, d'Alacant.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4494


Data del document
:   21-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * cessament d'activitat
    * centre d'ensenyament
    * ensenyament privat

ORDE de 21 de març de 2003, de la Conselleria de Cultura i Educació, per la qual s'acorda l'extinció de l'autorització per cessament progressiu d'activitats docents del centre docent privat concertat Antonio Ramos Carratalá, d'Alacant. [2003/4494]
  
L'expedient ha sigut iniciat a instància del representant de la titularitat del centre docent privat concertat Antonio Ramos Carratalá, d'Alacant, en el qual sol·licita l'extinció de l'autorització per cessament progressiu de l'activitat docent del centre.
  
L'expedient ha sigut tramitat per la direcció territorial de Cultura i Educació d'Alacant, al qual s'ha unit la documentació exigida i en què consta l'informe corresponent de la inspecció educativa.
  
Per l'Orde de 6 de juliol de 2001 (DOGV de 28.08.01), el centre obtingué la renovació del concert educatiu per a 6 unitats d'Educació Primària, amb una vigència de quatre anys des del curs acadèmic 2001/2002.
  
El centre deixarà d'impartir els corresponents ensenyaments progressivament, complint així el requisit que s'establix per als centres acollits al règim de concerts educatius en l'article 16, punt 2, del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
S'ha concedit als interessats un termini d'audiència en compliment de l'article 16.1 del Reial Decret 332/1992.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
L'extinció de l'autorització per cessament progressiu de l'activitat docent del centre privat concertat que s'indica en l'annex.
  
DISPOSICIÓ ADDICIONAL
  
L'esmentada extinció donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 21 de març de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació: ANTONIO RAMOS CARRATALÁ
  
Domicili: C/ Miguel Jiménez Reyes, 18-22
  
Municipi: Alacant
  
Província: Alacant
  
Titular: Caixa d'Estalvis del Mediterrani
  
Codi: 25610207
  
Ensenyaments Autoritzats: Educació Primària.
  
Ensenyaments per als quals s'extingix l'autorització: Cessament progressiu de tots els ensenyaments.
  
- En el curs acadèmic 2003/2004 s'extingirà el primer curs d'Educació Primària.
  
- A la finalització del curs 2007/2008 es produirà l'extinció total de l'autorització.